
Es presenta l'alimentació del mart (Martes martes) estudiada a tres parcel-les de la loca- 
litat de Sa Coma Calenta (Andratx, Mallorca), durant un període d'un any. Les parcel-les 
d'estudi són representatives dels hàbitats predominants a la Serra de Tramuntana, on el 
mart segueix un patró d'alimentació de caràcter oportunista. El component majoritari de 
la dieta està composat per invertebrats (amb gran frequència d'aparició de coleòpters) i 
vegetals (amb abundància estacional de fruits com les figues i l'olivó). L'aprofitament 
de mamífers (dominantment rosegadors), aus i rèptils (Tarentola mauretanica) és més 
significatiu en la primavera-estiu, coincidint amb la màxima disponibilitat d'aquestes 
preses. La incidència del mart sobre les espècies cinegètiques, que presenten densitats 
baixes a causa de factors ambientals i de l'abandonament de les activitats agroramade- 
res, és baixa, havent-se detectat restes de conill (Oryctolagus cuniculus, tres individus 
juvenils) i de tord (Turdus sp., un individu) en 4 dels 108 excrements analitzats durant 
l'estudi. 

Paraules clau: Martes martes, ecologia alimentària, gestió cinegètica, agroecosistemes, 
Mallorca, Illes Balears. 


FOOD STUDY OF THE PINE MARTEN (Martes martes L.) IN ANDRATX 
(MALLORCA, BALEARIC ISLANDS). Feeding habits of pine marten (Martes martes) 
has been studied in three different plots on Sa Coma Calenta (Andratx, Mallorca) in a 
period of one year. These plots are representative of predominant habitats in the 
Tramuntana mountains, where pine marten is an opportunist mammal. The diet of pine 
marten is composed by invertebrates (mainly Coleoptera), vegetables (figs and Olea 
europea fruits seasonally abundant). Mammals (rodents predominant), birds and reptiles 
(Tarentola mauritanica), are present in spring-summer, when more available. The inci- 
dence of pine marten on game species (with low density because of environmental fac- 
tors and decrease of rural activities) is low. Rabbit (Oryctolagus cuniculus, three young 
specimens) and one specimen of thrush (Turdus sp.) have been detect in 4 of 108 excre- 
ments studied during one year. 

Keywords: Martes martes, feeding ecology, game management, agroecosystems, 
Mallorca, Balearic Islands. 

Introducció 


El mart (Martes martes), la geneta 
(Genetta genetta) 1 el mostel (Mustela nivalis) 
són mamífers carnívors presents a Mallorca des 
de temps histórics. No formen part de la fauna 
prehumana de l'illa, com demostren les evidèn- 
cies paleontològiques (Alcover, 1979, Alcover et 
al., 1981), sinó que colonitzaren aquest nou 
areal segurament com a conseqiiéncia dels pro- 
cessos antrópics lligats a la colonització humana 
primerenca o posteriorment a aquesta. En el cas 
del mart, s'han estudiat relacions ecològiques 
amb altres espécies insulars que demostren un 
cert grau d'integració funcional en els ecosiste- 
mes locals (Riera et al., 2002). 

A l'actualitat, altres dos mamífers carní- 
vors han proliferat en condicions ferals als eco- 
sistemes naturals i als agroecosistemes de 
Mallorca: el ca (Canis familiaris) i el moix 
(Felis catus). L'assilvestrament d'aquestes espè- 
cies és un procés que ha augmentat molt durant 
les darreres dècades (Seguí et al., 2001), i que es 
relaciona amb la rururbanització i el canvi dels 
usos del sòl, amb abandonament dels que eren 
tradicionals a gran part del territori rural balear 
i, de forma especial, a la Serra de Tramuntana. 
Atès que la proliferació d'aquestes espècies es 
relaciona directament amb processos ecològica- 
ment lligats a activitats humanes recents, cal 
considerar cans i moixos com a al-lóctons i 
antròpics, en contraposició al caràcter al-lòcton 
però no antròpic del mustèlids i vivèrrids esmen- 
tats més amunt. No obstant aquest fet, existeixen 
referències històriques que documenten l'e- 
xistència de poblacions ferals de moixos des 
d'antic a Mallorca (e.g. Habsburg-Lorena, 
(1868): "Pel que fa a marts (Mustela foina), 
genetes (Viverra genetta) i gats salvatges, ani- 


mals que causen greus danys a predis i galliners, 
són capturats amb lloses i trampes. Les lloses 
consten d'una pedra plana i un sistema de palan- 
ca, a un extrem de la qual es colloca com a 
esquer un tros de carn o formatge que, just tocat, 
la llosa cau damunt l'animal. Altres trampes són 
de fusta.", "La caça de mamífers es limita a 
Mallorca a conills i llebres com a font d'alimen- 
tació, i a marts, genetes, moixos salvatges i rates, 
per a la seva eliminació.", " La caça de salvat- 
gina (moixos, marts i genetes) és du a terme 
durant tot l'any d'una forma intensiva ja que 
aquestes espècies són considerades negatives i 
perjudicials per als pagesos i caçadors." 
Rosselló Verger (1964): "Otro animal considera- 
do dañino, la geneta, es objeto de persecución 
por sus ataques a los domésticos, cazándosele 
mediante jaulas o trampas.”). En aquest context 
històric, la salvatgina (mart, geneta) i la volatina 
(milanes, corbs, falcons...) eren depredadors sus- 
ceptibles de provocar pérdues en les rendes les 
famílies del foravila, basades en una economia 
rural. El control de les poblacions de les espécies 
descrites durant el segle XIX i fins a la dècada 
del 60 en el segle XX assolí una importància que 
es posa de relleu arran de l'ofici de geneter. El 
desenvolupaven principalment persones des- 
plaçades des de la península (principalment 
d'Albacete i de la comunitat d'Andalusia). Era 
freqüent que els propietaris de finques o posses- 
sions oferissin estatge i/o aliment a aquestes per- 
sones, els quals desenvolupaven la seva feina 
durant els mesos d'hivern. El coneixement del 
territori era fonamental per aconseguir les captu- 
res, i així, l'observació de rastres i d'excrements 
de la salvatgina constituia la primera passa per a 
la posterior col-locació de trampes (braons de 
ferro). Per evitar donar indicis de presència 
humana a l'hora d'ubicar les trampes els geneters 

ocultaven el seu rastre fregant-se les mans amb 
romaní o senyorida i arrossegaven un butza de 
xot per atreure el marts i a l'hora ocultar les seves 
olors. L'esca consistia en ous, figues O carn, pre- 
ferentment. Una vegada capturada la peça, 
aquesta es portava a l'Ajuntament, rebent-se una 
quantitat econòmica en funció de la peça captu- 
rada (per un mart es pagaven 3 o 4 pessetes). Si 
es portava la pell del mart, a l'Ajuntament li 
posaven un segell, si en canvi es portava l'animal 
sencer li tallaven la llengua a efectes d'evitar 
pagar doblement un mateix animal. Els genenters 
podien obtenir altres ingressos a partir de la 
venda de les pells. En alguns casos, s'ha consta- 
tat l'aprofitament extrem del mart amb el consum 
de la carn. A Andratx es duia a terme a la dècada 
dels 50 la caça de nit amb un ca eivissenc, pre- 
sentant-se la pell del mart igualment a 
l'Ajuntament a efectes de percebre la quantia 
econòmica establerta. Segons informacions 
orals, es considera que en aquells temps el mart 
no devallava a cotes tan baixes com ara per un 
doble motiu: les constants persecucions dels cans 
de nit i l'existència a cotes de mitja muntanya 
d'aviram i ramat que avui dia ha desaparegut 
(Bartomeu Vich i Ramón Castell, com. pers.). 

A l'actualitat, els impactes que provoquen 
els cans i els moixos sobre la fauna salvatge no 
s'ha estudiat quantitativament a Mallorca, tot i 
que es documenta a altres indrets (Martín- Azcarte 
et al., 1994) i sobretot a altres ambients insulars 
com a negatius per a la conservació de la biodi- 
versitat (Nogales el al., 1988, 1990, Milener, 
1989; Rando et al., 1999). Sobre la fauna, s'esti- 
ma com a creixent el nombre d'atacs per cans a 
bestiar domèstic i a poblacions salvatges (sobre la 
cabra mallorquina, obs. pers.). Sobre algunes 
espècies cinegètiques, es valora com a creixent 
l'impacte en especial dels moixos asilvestrats, 
havent-se produit els darrers anys un augment de 
sol-licituds a l'administració competent per al 
control d'aquesta espècie (segons dades de ja 
Conselleria de Medi Ambient). 

Entre el col-lectiu de caçadors existeix la 
creença que la depredació és un dels principals 
limitants de l'èxit reproductor de determinades 
espècies cinegètiques (perdiu roja, Alectoris 
rufa, guátlera, Coturnix coturnix, faisà, 


Phasianus colchicus; conill, Oryctolagus cunicu- 
lus; llebre, Lepus granantensis), així com de les 
repoblacions i amollades (de perdiu, faisà 1 
Conill). Aquest fet sembla recolzat per observa- 
cions de tècnics i gestors de caça en el cas de 
depredadors antròpics (cans, moixos, gavines i 
rates), la incidència dels quals sembla respondre 
a un patró territorial relacionat amb els usos 
socioeconòmics del sòl, en el sentit d'una tercia- 
rització creixent. 

Com a conseqüència dels antecedents 
exposats es plantegen tres situacions: 

e No es disposen de dades quantitatives 
que permetin valorar de forma contrastada l'im- 
pacte provocat pels depredadors antròpics sobre 
les espècies de caça. 

e Es desconeix l'impacte que puguin tenir 
sobre espècies no cinegètiques els depredadors 
que semblen afectar a les cinegètiques, les quals 
poden suportar quotes de depredació més eleva- 
des que altres de protegides per raons de dinàmi- 
ca poblacional. Aquest fet és especialment preo- 
cupant en els entorns insulars. 

e Es desconeix la pressió real de depreda- 
ció que exerceixen els mamífers carnívors no 
antròpics sobre les espècies cinegètiques, ni el 
grau d'emmascarament d'aquest fet a causa de la 
pressió creixent dels depredadors antròpics. Com 
a mínim en el cas del mart, arran d'estudis d'ali- 
mentació efectuats a les Balears i a altres indrets 
(Ruiz-Olmo i Nadal, 1991, Clevenger, 1991, 
1996), la pressió exercida sobre aus i sobre espè- 
cies cinegètiques sembla ser baixa. 


Per tal de donar resposta en la mesura pos- 
sible a aquestes deficiències en la coneixença 
d'aspectes que afecten de forma rellevant a la 
pràctica cinegètica i per extensió a la conservació 
d'espècies no cinegètiques, la Societat de 
Caçadors Sa Coma Calenta d'Andratx plantejà 
un estudi encaminat a determinar la incidència 
dels depredadors carnívors en el vedat de caça 
que gestionen. L'estudi també té com a objectiu 
poder basar les actuacions de gestió ambiental 
relatives a la caça en criteris millor fonamentats. 
Un dels autors (JM), secretari de dita ONG i Cap 
d'Estudis alhora de l'Institut d'Ensenyament 
Secundari Baltasar Porcel (Andratx), coordinà la 

Fig. 1. Localització de les parcel-les d'estudi a sa Coma Calenta, Andratx. 


Fig. 1. Location of the study plots in Sa Coma Calenta, Andratx. 

tasca de camp que fou realitzada per tècnics de 
l'Oficina de la Caça del Consell de Mallorca, per 
alumnes de l'esmentat institut i per membres de 
la Societat de Caçadors Sa Coma Calenta. 


Material i mètodes 


La presa de dades es desenvolupà en 4 jor- 
nades de camp (17 d'abril, 16 de juny, 22 de 
setembre i 22 de desembre) realitzades al llarg 
d'un any (2001) a tres parcel-les properes però 
amb unes condicions ambientals diferents, a la 
zona anomenada Sa Coma Calenta, Andratx (Fig. 
1, Taula 1). Prèviament a l'inici de la presa de les 
dades de camp, les parcel-les es marcaren sobre 
el terreny i es prengueren coordenades amb GPS 
a efectes d'estimar la seva superfície. La par- 
cel-la 1 correspon a una zona de conreu anome- 
nada Can Ramon, la parcel-la 2 correspon a una 
rota de muntanya, abandonada en el moment de 
realització de l'estudi, localitzada a les proximi- 
tats del Coll des Coloms; la parcel-la 3 correspon 
a la part més elevada de la zona coneguda com a 
Puig dels Avencs. 

Durant les jornades de camp es realitzaren 


PARCEL-LA 


LLARGADA I 
(m) 


AMPLADA MÁXIMA 


SUPERFÍCIE 
(Ha) 


NP 1: Can Ramon 
N° 2: Coll des Coloms 135x200 


N° 3: Puig des Avencs 





Taula 1. Parcel-les d'estudi a Sa Coma Calenta, Andratx. 
Table 1. Study plots in Sa Coma Calenta, Andratx. 


batudes sistemàtiques del terreny per medi de 
persones distribuides de forma uniforme, amb la 
finalitat de localitzar excrements de mamífers 
carnívors. Tot i que el nombre de cercadors varià 
entre sortides, i que l'experiència en la recerca 
era variable entre uns i els altres, s'intentà en la 
mesura possible aplicar esforços uniformes. 
Aquest procediment de localització dels excre- 
ments difereix al d'altres estudis a les Balears 
(vgr. Clevenger, 1991), en els quals els excre- 
ments es cercaven a camins i a les seves voranies, 
aprofitant l'hàbit del mart de defecar seguint via- 
ranys. 

Quan un excrement era localitzat, es deter- 
minaven les seves coordenades UTM amb un 
GPS Magellan 510 (error 4/- 1 m) a efectes de 
visualitzar la distribució espacial aproximada 
dels excrements de cada espècie sobre el terreny. 
Seguidament els excrements es preservaven en 
sobres de cartró tancats i degudament retolats, 
fins al seu estudi en el laboratori. 

En total s'estudien 108 excrements de 
mart, els quals foren disgregats amb aigua des- 
tillada i posteriorment assecats en una estufa 
durant 24 hores a 70-80°C. Prèviament es pren- 
gueren mesures del pes fresc, i a posteriori del 


DESCRIPCIÓ 


110x300 | Parcel-la amb activitat agromadera funcional, colindant 


amb masses boscoses i penya-segat. Existència 
d'elements arquitectònics tradicionals i recents. 
Rota abandonada, sense activitat agroramadera actual, 
limítrof amb masses boscoses i penyassegat. 
Presència de marjades, camins i un pou. 

Zona alta del Puig dels Avencs, amb vegetació poc 
desenvolupada arran d'un incendi forestal, i amb 
presència de fissures càrstiques. Absència d'elements 
arquitèctònics. 








204 Boll. Soc. Hist. Nat. Balears, 45 (2002) 


pes sec, amb una balança electrònica de precisió 
(error de +/- 0,01 g). Els diferents continguts de 
cada excrement foren classificats en 14 tipus: 
invertebrats, fibres vegetals, fulles, fruits i lla- 
vors, gasteròpodes (closques), pèls, ossos de 
mamífer, plomes, ossos d'au, ous d'au (clos- 
ques), ossos de rèptil, ossos de vertebrats inde- 
terminats, altres restes (pedres, gastròlits, plàs- 
tics, terra, materials sense determinar o mescles 
no diferenciables de materials procedents de la 


disgregació de classes ja considerades). Amb : 


lupa binocular, s'efectuaren determinacions dins 
cada tipus d'aliment fins al nivell taxonòmic més 
detallat possible, usant la col-lecció de compara- 
ció d'esquelets de vertebrats del Museu de la 
Naturalesa de les Hles Balears (Ciutat de 
Mallorca) (MNIB). També s'usá bibliografia 
específica per a la determinació dels distints 
grups taxonómics. No en tots els casos fou possi- 
ble una determinació fins a nivell d'espècie, a 
causa de l'estat de preservació de les restes i a la 
dificultat intrínseca de determinació d'alguns 
tàxons. Finalment, el pes sec de cada fracció a 
cada excrement fou determinat. 

La representació gràfica de la distribució 
dels excrements es feu mitjançant l'ús del pro- 
grama Microstation a partir de les dades de camp 


Ossos d'au 
0,26% 
Ossos de conill 
0,46% 


Ossos de rossegador 
0,42% 


Ossos de dragó 
0,70% 


Pel de cabra 


Ous d'au 


preses amb el GPS, elaborant-se mapes escala 
1:2000. 

El tractament de les dades que s'ofereix a 
l'apartat de resultats és descriptiu, ja que el fet 
que la parcel-la 3 compti amb un nombre molt 
baix d'excrements, i que no s'en trobás cap en la 
darrera sortida (22/12/01) fa que no sigui possi- 
ble un tractament estadístic capaç de diferenciar 
l'efecte parcel-la del cronològic, en ser el model 
no compensat per les causes esmentades. La 
mancança de troballes d'excrements a la 
parcel-la 3 s'interpreta com a de significància 
biològica, no artifactual. En aquest sentit, a més 
de causes relatives a l'ocupació que del territori 
fa el mart, discutides més endavant, cal conside- 
rar el rentat del terreny que tingué lloc a aquesta 
parcel-la de forma més important que a les altres 
a causa de les particularitats de relleu, arran de la 
tempesta dels dies 10 i 11 de novembre de 2001, 
escurçant el temps de conservació dels excre- 
ments. 

Les dades es presenten en forma de per- 
centatge de pes sec de cada tipus d'aliment, i de 
freqüència percentual d'aparició (fi x 100) de 
cada tipus d'aliment (fi — n/n, on ni és el nombre 
de presències del tipus d'aliment i, en una sèrie 
de n excrements). 

Ossos d'altres vertebrats 

Invertebrats 

Pèl de conill 


Caragols 
0,23% 


Fibres vegetals 

Fruits i llavors 1,17% 


25,98% 





Fig. 2. Composició percentual en pes de cada tipus de material present als excrements estudiats. 
Fig. 2. Weight percentage composition of every type of material present in the excrements studied. 

Parcel.la 2 16/06 

Parcel.la 3 16/06 

Fig. 3. Composició percentual en pes dels grups taxonómics integrants dels excrements de mart (Martes martes), 


per parcel-les i dates d'estudi. 


Fig. 3. Weight percentage composition of the different taxonomic groups forming the pine marten (Martes martes) 


excrements, by plots and dates of study. 

Parcel.la 1 16/06 

Continuació Fig. 3. 

37,32% 


Olivó 
6,43% 
Fulles olivera 


0,53% Fulles pi 


0,08% 


Vertebrats indet. 


0,20% 


Fibres vegetals 
27,04% 


Fulles pi 
0,07% 


Fibres vegetals 
55,11% 

Taula 2. Freqiiències d'aparició (fi) expressades percentualment de cada tipus d'aliment agrupats taxonòmicament, 
en els excrements de mart (Martes martes) a cada parcel-la i data d'estudi (n indica el nombre d'excrements obtin- 


guts). 


Table 2. Case frequencies (f) representing the percentage of every type of food taxonomically grouped present wit- 
hin the pine marten (Martes martes) excrements in every plot and date of study (n indicates the number of excre- 
ments obtained). 





Parcella Parcella Parcel-la 
1 2 3 
17/04/2001 (m=8)  (n=5) (n=4 


Parcella Parcella Parcella 
1 2 3 
16/06/2001 (n=14) (M=20) (n=3) 









fi (%) fi (%) fi (%) 













Invertebrats 
Coleoptera 50,00 40 25 
Formicidae 12,50 20 50 
Isopoda 12,50 - - 

Chilopoda 12,50 20 - 

Gryllidae 12,50 
Invertebrats indet. 



















Vegetals 

Fibres vegetals 50,00 20 50 
Fulles de pi - 20 25 
Fruits lleguminosa  - 20 - 
Llavors i fruits 12,50 

Gastropoda 

Iberellus balearicus 12,50 - - 
Helicella - 20 - 


Helix aspera - 
Caragols indet. 12,50 





Mamífers 

Rosegador 12,50 60 - 
Rosegadors cf. - - 
Rattus 12,50 

Oryctolagus - 25 
cuniculus 12,50 - - 
Capra hircus 12,50 









Aus 
Passeriformes - 20 - 
Aus indet. 
Rèptils 

Tarentola - 25 
mauretanica 
Vetebrats indet. 











fi (%) fi (%) 
Invertebrats 
Coleoptera 
Cicadidae 
Formicidae 
Lepidoptera 
Dermaptera 
Gryllidae 
Orthoptera 
Isopoda 
Chilopoda 
Invertebrats indet. 


Vegetals 

Fibres vegetals 28,57 
Fulles de pi 21,43 
Fulles mata 7,14 
Fulles gramínia 7,14 


Fulles altres fulles  - 
Cirera 14,29 
Llentriscla 7,14 
Llavors de gramínia - 
Llavors i fruits 7,14 
Gastropoda 

Caragols indet. * 7,14 
Mamifers 

Rosegador 21,43 
Rosegadors Muridae - 
Oryctolagus 

cuniculus 

Atelerix algirus 

Aus 

Sylviinae 

No Passeriformes 

Aus indet. 7,14 
Reptils 

Tarentola 

mauretanica 

Vetebrats indet. 

Parcella Parcella Parcella 
1 2 3 
(n=7) (n=10) (m=3) 
fi (%) fi (%) fi (%) 


22/09/2001 


Invertebrats 
Coleoptera 71,43 50 
Formicidae 20 
Dermaptera 10 
Orthoptera 28,57 10 
Isopoda 14,29 

Vegetals 

Fibres vegetals 

Fulles de pi 

Figa 

Llavors i fruits 

Gastropoda 

Tudorella ferruginea14,29 
Trochoidea nyeli 
Caragols indet. 
Mamífers 
Rosegador 

Aus 
Passeriformes 
No Passeriformes 
Aus indet. 
Rèptils 

Tarentola 
mauretanica 


66,67 





14,29 


Per efectuar una aproximació a l'ocupació 
de l'espai pel mart en les parcel-les d'estudi s'ha 
aplicat a la distribució d'excrements l'anàlisi del 
veí més proper (Gamir et al., 1995). Es tracta 
d'una mesura de dispersió de les observacions 
puntuals en una superfície isotròpica i delimita- 
da. El procediment emprat es fonamenta en el 
reconeixement de tres estructures puntuals tipus, 
que es denominen amb els termes "concentrat" 
(estructura en què existeix una elevada densitat 
de punts en un espai restringit dins l'àrea d'estu- 
di considerada), "dispers" (distribució dels punts 
que comprèn el major espai possible, mantenint 
la màxima distància entre ells) i "aleatori" (situa- 
ció intermèdia en què la localització d'un punt no 
incideix sobre la localització dels restants). 

L'aplicació de l'anàlisi del veí més proper 
suposa l'obtenció de l'índex numèric R(1) (R(1) 





Parcel-la 2 
(n = 10) 


Parcella 1 


22/12/2001 (n = 24) 


Invertebrats 
Coleoptera 
Formicidae 
Orthoptera 
Chilopoda 
Invertebrats indet. 
Vegetals 

Fibres vegetals 
Fulles de pi 
Fulles mata 
Fulles olivera 
Fulles indet. 
Fruits Olea 
Llavors i fruits 
Aus 

Turdus sp. 

No Passeriformes 
Aus indet. 





= do / da, on do és la distáncia mitja observada 
entre cada punt i el més proper i da és la distán- 
cia mitja entre cada punt i el més proper obtin- 
guda per un procediment aleatori. Si R(1) és 
igual a 1, la distribució espacial dels punts és ale- 
atòria. Els valors inferiors a 1 indiquen estructu- 
res agrupades. Entre 1 i el valor màxim de l'ín- 
dex de 2,149 indiquen distribucions disperses. 

L'aplicació escarida de l'anàlisi realitzada 
no permet determinar la forma de la distribució 
puntual a l'espai (alineada, en anell, en estre- 
lla,...), ni ha comptat amb una prova de significa- 
ció (recomanable per discriminar l'efecte de l'at- 
zar) a causa de les minses dades disponibles. La 
parcel-la 3 ha estat exclosa de l'anàlisi a causa 
del baix nombre d'excrements observats. 


Resultats 


La Fig. 2 presenta la composició en pes 
dels excrements en categories no taxonòmiques, 
a efectes de descriure els tipus de materials que 
s'obtingueren per disgregació a partir de la tota- 
litat d'excrements tractats. 

Taula 3. Índexos R(1) calculats sobre la distribució d'excrements a les parcel.les 1 i 2. La parcel-la 3 ha estat exclo- 


sa a causa del baix nombre d'excrements localitzats. 


Table 3. Index R(1) calculated over the distribution of excrements in plots 1 and 2. Plot number 3 has been left 


aside due to the low number of excrements found. 





Parcel-la 1 


CAN RAMON (2,54 ha) 


RAEE 








NP Observacions 





Resultat Anàlisi 
Dispersió 
Parcel-la 2 





Dispers 





COLL DELS COLOMS (2,27 ha) 





22/09 22/12 


| N Observacions | 4 | 19 Pg J9 k| 


Resultat Anàlisi 1,03 


0,64 


0,79 0,91 





Dispersió Aleatori 


En la Fig. 3 es mostren els percentages en 
pes agrupats per categories de significància 
taxonòmica, a cada parcel-la i data d'estudi. 

La Taula 2 ofereix les freqiències d'apari- 
ció (percentual) de cada tipus d'ingesta en els 
excrements a cada parcella i data d'estudi. La 
Fig. 4 compara entre parcel-les les freqiiéncies 
percentuals acumulades anuals d'aparició de 


Concentrat 





Concentrat | Concentrat 


cada tipus d'aliment. Finalment, la Fig. 5 presen- 
ta l'evolució estacional de les fregiiéncies per- 
centuals d'aparició de cada tipus d'aliment en els 
excrements de les tres parcel-les estudiades. 

La Taula 4 ofereix els resultats de l'aplica- 
ció d el'índex R(1) a la distribució dels excre- 
ments a les parcel-les d'estudi 1 i 2. 





Frequències percentuals d'aparició de cada tipus 
d'aliment en els excrements (acumulat anual) 





W Parcel.la 1 UU Parcel.la 2 W Parcel.la 3 | 











Fig. 4. Comparació entre parcel-les de les freqiiencies percentuals d'aparició de cada tipus d'aliment, a partir de les 
dades acumulades anuals. 
Fig. 4. Comparison among plots of cases of appearance percentage of every type of food from annual accumula- 
ted data. 

Discussió 


Condicionaments metodològics 

L'objectiu inicial d'aquest estudi és ava- 
luar l'impacte de les poblacions de carnívors 
sobre la fauna cinegètica a sa Coma Calenta 
d'Andratx. L'estudi d'alimentació és un proce- 
diment adequat per a aquest fi i, en termes d'e- 
cologia alimentària, compta amb precedents tant 
a les Balears com a altres indrets geogràfics per a 
diferents espècies de carnívors (Nogales et al., 
1988; Clevenger, 1991; Nogales et al., 1991, 
Palomares i Delibes, 1991a; Palomares i Delibes, 
1991b, Ruiz-Olmo i López-Martín, 1993, 
Hamdine et al., 1993, Le Jacques i Lode, 1994). 

Durant la fase de camp es localitzaren 
excrements d'eriçó (Atelerix algirus), de ca i de 
moix, però només en el cas del mart es trobaren 
en densitat significativa. En el cas particular del 
moix, l'hàbit d'enterrar les femtes dificulta la 
localització i seguiment de l'espècie pel mètode 
aquí utilitzat. 

Per a l'estudi en detall de l'alimentació del 
mart, les dades es poden presentar de més d'una 
manera: es pot oferir el percentatge en pes fresc 
(calculat a partir de taules de conversió pes sec- 
pes fresc per a diverses espècies, per exemple a 
Nogales et al. (1990), es pot oferir directament el 
pes sec (Fig. 3) i es poden oferir les freqiiències 
d'aparició de cada casta d'ingesta en els excre- 
ments estudiats (Taula 2). Per les dificultats de 
passar de pes sec a pes fresc en precisió, i pels 
biaixos que poden aparèixer quan es representa el 
pes sec (en els excrements uns tipus de materials 
de certs aliments es conserven més que altres), 
creiem que les freqiències d'aparició és l'ex- 
pressió de les dades que millor permet descriure 
l'alimentació del mart i avaluar-ne els efectes 
sobre les poblacions cinegètiques. 

L'efecte d'un depredador sobre la seva 
présa, en termes demogràfics, no depèn de la bio- 
massa capturada pel depredador, sinó del nombre 
d'individus capturats de l'espècie presa. El nom- 
bre d'ingestes d'individus de cada espècie presa 
és un bon indicador de la depredació o consum. 
Per exemple, en el cas del tord, on cada ingesta 
és un ítem individual (Santandreu et al., 2002). 
Lamentablement, no ha estat possible treballar 


amb nombre d'ingestes, només amb presèn- 
cies/absències de cada espècie presa. En primer 
lloc perquè no existeix correlació entre excre- 
ment i menjada, ni en materials inclosos ni en 
cronologia. Per altra banda, perquè no sempre es 
pot determinar a partir de la presència d'una 
espècie en un excrement el nombre exacte d'in- 
dividus menjats. En el cas de Tarentola maureta- 
nica, per exemple, s'ha pogut determinar el NMI 
(nombre mínim d'individus) inclosos en un 
excrement amb presència d'aquesta presa latera- 
litzant mandibules, igualment succeix amb les 
ingestes de fruits com l'olivó, que conté un pin- 
yol cada ítem individual. Aquest procediment no 
es pot aplicar a les figues, a les restes fortament 
digerides de coleòpters, ni a molts altres tipus 
d'aliments. Finalment, a diferència d'estudis en 
què s'obtenen restes alimentàries encara no total- 
ment digerides, per exemple a partir del ventrell 
del tord, (Santandreu et al., 2002), els excre- 
ments recullen materials que han sofert el procés 
digestiu complet. Pel seu estat de degradació, la 
dificultat d'estudi d'aquests materials i les limi- 
tacions que imposa són més elevades. 

Altra vegada per valorar en termes 
demogràfics la depredació, preses que apareixen 
reiteradament en molts d'excrements, tot i tenir 
una baixa biomassa, indiquen una dedicació de 
temps important per part del depredador. Com es 
comenta seguidament, aquesta circumstància no 
és aplicable a la depredació del mart sobre espè- 
cies cinegètiques. 


Impacte del mart sobre les espècies cinegètiques 

Durant el període anual estudiat només 4 
excrements del 108 estudiats han contingut restes 
d'espècies cinegètiques. Es tracta de tres conills 
joves i un tord (molt probablement Turdus philo- 
melos o Turdus iliacus). Les restes de conill 
s'han trobat a la parcel-la 1 i 3 en la recollida de 
dades corresponent al 17 d'abril, i a la parcel-la 2 
el 16 de juny (Taula 2, Fig. 3). El conill presenta 
entre el 5 i el 25 % de freqüència d'aparició (la 
freqüència d'aparició del 25%, a la parcel-la 3, 
no és estadísticament significativa ja que compta 
només amb 4 excrements, eliminant aquesta 
dada, s'ocil-la entre un 5 i un 12,590) i entre el 
3,98 i el 25,26% en pes sec. En conseqüència, el 

Evolució estacional de les frequències 
percentuals d'invertebrats als excrements de 
cada parcel.la 


MM Parcel.la 1 OParcel.la 2 MParcel.la 3 ] 





Evolució estacional de les frequiéncies 
percentuals de dragó als excrements de cada 
parcel.la 

Evolució estacional de les frequències 
percentuals d'aus als excrements de cada 
parcel.la 


Evolució estacional de les freqiiencies 
percentuals de vegetals als excrements de cada 
parcel.la 


Fig. 5. Evolució estacional de les freqiiéncies percentuals d'aparició de cada tipus d'aliment en els excrements de 
les tres parcel-les estudiades. 


Fig. 5. Season evolution of case appearance percentage of every type of food in excrements from the 3 plots stu- 
died. 

conill té una baixa importància en l'alimentació 
del mart en nombre de captures, aprofitant-lo en 
dates en què el conills joves encara estan dins la 
lloriguera o comencen a sortir d'ella. En termes 
de biomassa, la importància en la dieta és supe- 
rior a causa de la gran mida del conill. 

L'exemplar de tord detectat a la parcel-la 1 
en la recollida del 22 de desembre suposa un 
4,17% en freqüència d'aparició, i un 1% en pes 
sec. Aquestes xifres es poden interpretar com a 
testimonials arran del consum oportunista d'un 
tord, per exemple, ferit en la caça d'escopeta. 

La possibilitat que altres espècies cinegèti- 
ques, com la perdiu o el tudó, hagin passat desa- 
percebudes o catalogades com a aus indetermina- 
des és poc probable. 


La dieta del mart a Sa Coma Calenta 
Tant en freqüència d'aparició com en pes 
sec, els invertebrats (amb predomini dels coleòp- 


63 85 
a 


ser 49 


CA 
EN 


ters), els vegetals i els rosegadors, depenent del 
moment de l'any, són el component majoritari de 
la dieta del mart a la zona d'estudi. Entre els 
rosegadors s'han pogut detectar restes òssies de 
la mida dels ratolins (Mus musculus i Apodemus 
sylvaticus), de la rata cellarda (Eliomys querci- 
nus) i de les rates (Rattus rattus/R. norvegicus). 

L'únic mamífer insectívor detectat ha estat 
l'eriçó (Atelerix algirus), molt poc abundant. 
També de forma testimonial s'han detectat pèls 
atribuits a cabra a la parcel-la 1. A la parcel-la 2 
es localitzà un cadàver de cabra asilvestrada amb 
senyals de consum carronyer del mart (diverses 
mossegades al coll i galtes), localitzant-se en el 
límit exterior de la parcel-la d'estudi excrements 
amb pèl de l'animal. L'actitud carronyera del 
mart sobre cabra ha estat indicada per altres 
autors (Clevenger, 1991). 

Els gasteròpodes tenen una presència 
baixa tot l'any, a l'igual que les aus. Aquestes 





Fig. 6. Distribució dels excrements a la parcel-la 2, Es Coll des Coloms, dia 16 de juny. 
Fig. 6. Distribution of excrements at plot number 2, Es Coll des Coloms, June the 161h . 

darreres assoleixen la seva màxima presència en 
la dieta del mart en el període primavera-estiu, 
coincident en l'època de nidificació. La predació 
es centra tant en ous com en individus de no pas- 
seriformes i passeriformes, entre aquests darrers 
els busquerets (Sylviinae), comuns i abundants a 
la zona d'estudi on ocupen principalment l'estrat 
arbustiu. Els dragons (Tarentola mauretanica) 
són abundants en nombre de captures a la prima- 
vera-estiu (en un excrement de la parcel-la 2 es 
detectà un nombre mínim d'individus igual a 10). 

Finalment, alguns tipus de aliments o 
materials com fulles de pi, formigues (de presèn- 
cia molt regular tot l'any), plàstics i pedres, 
poden haver estat ingerits involuntàriament en 
menjar altres aliments. Algunes pedres s'han 
identificat com a gastròlits procedents del ven- 
trell d'aus caçades i consumides. 


Component estacional i caràcter oportunista 
del mart 

La Fig. 5 presenta, per cada parcel-la, la 
freqüència d'aparició de cada tipus d'aliment 
segons el moment de l'any. S'observa una alter- 
nança entre el tipus d'aliment en funció de la 
seva disponibilitat. 

Els invertebrats són un aliment altament 
representat durant tot l'any excepte a l'hivern, en 
correlació amb el cicle vital de les espècies afec- 
tades, que presenten el mínim d'activitat en les 
estacions fredes. 

Els mamífers, representats quasi en la seva 
totalitat per rosegadors, són majoritàriament 
aprofitats en la primavera-estiu, quan s'ha pro- 
duit un augment de població per la reproducció. 

Les aus són majoritàriament aprofitades en 
la primavera-estiu, arran de la presència de nius i 
de polls volanders. La disponibilitat alimentària 
d'aus en aquest moment no augmenta només 
numèricament, sinó també en termes de captura- 
bilitat. Un segon moment de gran disponibilitat 
d'aus correspon al període de migració i hiverna- 
da, però no se tradueix en termes alimentaris ja 
que se tracta d'aus adultes i amb uns hàbits que 
no afavoreixen l'aprofitament per part d'un pre- 
dador poc especialitzat com el mart. 

Els dragons (Tarentola mauretanica) són 
els únics rèptils depredats pel mart, que aparei- 


xen en el moment de major disponibilitat asso- 
ciat a un cicle vital amb inactivitat hivernal. 

Els vegetals en sentit ampli presenten fre- 
quències d'aparició elevades tot l'any. La madu- 
ració d'alguns fruits com les figues, cireres i 
olivó es reflexa de forma altament significativa 
en la dieta del mart. A l'hivern, les elevades fre- 
quències d'aparició s'interpreten com a conse- 
quiència d'una alta disponibilitat d'olivó i escas- 
sesa d'altres aliments aprofitats en altres 
moments de l'any. 

Aquesta pauta d'aprofitament d'aliments 
en funció de la seva disponibilitat s'interpreta 
com a oportunisme per part del mart, i implica 
una falta d'especialització i de selectivitat, aquest 
darrer terme entès com a l'aprofitament d'un ali- 
ment de forma no correlacionada amb la seva 
disponibilitat. 


Ús de V'espai 

La distribució dels excrements entre par- 
cel-les i entre localitats no evidencia regularitats 
i probablement a causa del baix nombre d'excre- 
ments no es poden efectuar comparacions (Taula 
3). No obstant això, en casos en què s'ha dispo- 
sat d'observacions suficients s'han obtingut índe- 
xos tendents a la concentració, com evidencia per 
exemple el cas d'Es Coll des Coloms dia 16 de 
juny (Fig. 6). La microescala de treball i les limi- 
tacions de les dades limita interpretacions refe- 
rents a l'ús de l'espai per part del mart en relació 
a pautes etològiques o a disponibilitats de recur- 
SOS. 


Comentaris addicionals: directrius en la gestió 
cinegètica 

L'àrea d'estudi inclou tres parcel-les il-lus- 
tratives de tres ambients que trobam avui dia 
separadament i associadament a molts indrets de 
la Serra de Tamuntana. Es tracta d'entorns amb 
pocs recursos per a la fauna vertebrada (entre 
altres espècies, les cinegètiques com la perdiu, el 
tudó, el colom salvatge, el conill, i els tords), 
arran de l'abandonament agrícola actual, dels 
impactes causats per l'home -per exemple els 
incendis forestals- i de la dinàmica ecològica 
pròpia d'agroecosistemes i comunitats vegetals 
amb limitacions climatològiques, de sòl, i de 

sobrepastura històrica. Aquest darrer fet es veu 
maximitzat avui dia per ia superpoblació de 
cabres assilvestrades i d'ovelles descontrolades. 

Principalment, la pèrdua de recursos ali- 
mentaris com a conseqüència de la regressió de 
l'activitat agroramadera, forestal i cinegètica tra- 
dicional ha esdevingut el factor limitant de les 
poblacions d'espècies cinegètiques més caracte- 
rístiques de la Serra de Tramuntana, altament 
depenents, a nivell tròfic i de maneig d'hàbitat, 
dels agroecosistemes associats a la pagesia. 
Addicionalment, a les zones de muntanya prope- 
res O afectades per processos d'urbanització, 
s'enregistra un augment de predadors d'origen 
antròpic com els cans i moixos assilvestrats prin- 
cipalment, les rates de forma secundària, i també, 
a la pràctica totalitat de la serralada nord, les 
gavines de potes grogues (Larus cachinnans). 
Aquesta darrera presenta hàbits significatius per 
exemple de necrofàgia sobre cadàvers frescs de 
cabra o de predació sobre polls d'aus nidificants 
a terra (obs. pers). Si bé ja s'ha comentat la difi- 
cultat d'avaluar quantitativament l'impacte per 
depredació de les espècies citades, de forma 
sinèrgica amb la minva de recursos tròfics actuen 
probablement de forma negativa sobre les densi- 
tats poblacionals d'algunes espècies vertebrades, 
entre elles les cinegètiques considerades. 

Les dades disponibles quant a l'ecologia 
tròfica del mart indiquen que la seva incidència 
per depredació sobre la perdiu, el tudó, el colom 
salvatge, el conill, els tords i altres espècies 
cinegètiques és escassa o nul-la. Molt probable- 
ment la predació del mart no és el factor limitant 
de les espècies cinegètiques, ni en general de cap 
au a la zona d'estudi, en no causar impactes sig- 
nificatius. 

Si bé l'actual estudi no permet fer estimes 
quantitatives de densitat de mart, qualitativament 
s'observa una abundància no superior a la d'al- 
tres indrets. A determinades zones del pla on 
abans no s'observava, el mart sembla ser més fre- 
qiient (es produeixen més observacions que 
temps enrere i apareixen més freqiientment indi- 
vidus atropellats a carreteres i camins), tot i que 
aquesta suposada tendència poblacional a l'alça 
no es troba degudament quantificada. La relació 
entre mart i presa cinegètica en una situació de 


major abundància poblacional, com succeeix en 
el pla, no és avaluable en el context actual, però 
a la zona d'estudi, amb baixes densitats d'espè- 
cies cinegètiques, no sembla justificat establir 
una relació causa-efecte entre la presència del 
mart i l'absència o rarefació d'aquestes darreres. 
Aquest raonament es sol fer comunament arran 
de la sobrestimació subjectiva de densitat del 
mart a partir de les ja comentades observacions 
d'excrements de forma repetida a camins i via- 
ranys per on passa la gent. A la llum de les dades 
presentades, del caràcter oportunista i de la baixa 
especialització del mart, és més raonable suposar 
la situació inversa, amb augment de predació 
sobre espècies cinegètiques en cas de major dis- 
ponibilitat d'aquestes per factors poblacionals o 
relatius a augments puntuals de disponibilitat per 
maneig cinegètic (en repoblacions i amollades, 
individus concentrats en voladors -gàbies- d'acli- 
matació o alliberats recentment, amb major vul- 
nerabilitat) amb risc de predació múltiple 
(Duarte i Vargas, 2001). 

Com a conseqüència de tot això, la gestió 
cinegètica a sa Coma Calenta i per extensió, a 
gran part de la Serra de Tramuntana, hauria de 
fonamentar-se en les següents directrius: 

1. Factors limitants. El factor limitant de 
les poblacions és la qualitat de l'hàbitat, en parti- 
cular pel que fa a la disponibilitat tròfica i a Pes- 
tructuració de la vegetació. L'efectivitat de quals- 
sevol d'altres mesures de gestió (per exemple les 
repoblacions) queda supeditada a la recuperació 
de la capacitat d'acollida del medi. 

2. Actuacions de gestió del medi. El 
foment de les pràctiques agroforestals tradicio- 
nals en regressió, amb l'excepció d'aquelles que 
provoquen pèrdua del sòl per erosió (cremes o 
sobrepastura del bestiar), permeten regenerar 
agroecosistemes d'alta productivitat i de major 
diversitat biològica a causa de l'efecte ecotò. 
S'ha de mantenir l'heterogeneitat espacial gene- 
rada per la confluència d'aprofitaments agrofo- 
restals i ramaders amb les seves infraestructures 
i elements paisagístics propis, la varietat de con- 
reus i, en un marc més actual, les sembres de 
fruiters i de cereals de secà sense collita destina- 
des a les espècies cinegètiques, fins i tot en sòls 
magres i a rotes recuperades o llaurades de novo. 

3. Actuacions poblacionals. Les repobla- 
cions, de perdiu principalment, són dificultoses a 
la Serra de Tramuntana per la precarietat dels 
hàbitats. Com ja s'ha comentat, el seu èxit depèn 
principalment de la capacitat d'acollida del medi. 
Aquesta capacitat d'acollida està lligada a la dis- 
ponibilitat tròfica, a l'heterogeneitat espacial en 
termes de refugi i cobertura (ambdós factors 
depenents del maneig ambiental descrit en el 
punt precedent) i de la pressió de depredació. En 
un medi favorable, les poblacions cinegètiques 
autòctones tenen gran productivitat i les repobla- 
cions deixen de ser aconsellables. 

Les amollades tenen com a principal 
objectiu reduir la pressió de caça sobre la pobla- 
ció autòctona la qual, essent més valuosa ecolò- 
gicament, és la que cal preservar en termes de 
renovació del recurs. La supervivència dels indi- 
vidus d'amollada sol ser baixa, i està manco rela- 
cionada amb la qualitat de l'hàbitat que en el cas 
de la repoblació. El risc d'introgressió genètica 
és menor en el cas de les amollades a causa de la 
menor probabilitat de reproducció conjunta dels 
individus salvatges amb els amollats. 

4. Ordenació de l'activitat cinegètica. A la 
Serra de Tramuntana, les espècies cinegètiques 
susceptibles de ser gestionades amb les tècniques 
descrites són principalment les sedentàries, com 
per exemple la perdiu roja (Alectoris rufa). La 
gestió del medi condueix a una major super- 
vivència juvenil, que és el paràmetre poblacional 
que marca la dinàmica demogràfica. La mortali- 
tat per caça s'ha de regular a partir d'un ordena- 
ment de l'activitat que, d'acord amb les caracte- 
rístiques de cada zona, ha de respondre a criteris 
més finament elaborats que els marcats amb 
caràcter general per a les Illes Balears en l'Ordre 
de Vedes. A la Serra de Tramuntana, la pressió de 
caça està esbiaixada cap a espècies migratòries, 
fet que es reflecteix per exemple en el desenvo- 
lupament històric de modalitats tradicionals de 
caràcter artesanal com els filats a coll en el cas 
del tord. La capacitat d'acollida de l'entorn cap 
als tords hivernants ha estat des d'antic compara- 
tivament millor que per a la perdiu roja i el conill. 
Avui dia, amb la regressió d'agroecosistemes tra- 
dicionals de muntanya (sembres de cereals a 
marjades, olivars...) aquesta situació s'accentua i 


obliga a una ordenació de la caça d'aquestes dues 
darreres espècies més conservativa que al pla. La 
diversificació de modalitats de caça permet 
repartir la pressió de caça. 

5. Control de depredadors. En una gestió 
cinegética basada en la millora de la qualitat dels 
hàbitats, el control de les poblacions de depreda- 
dors no és prioritari excepte en el cas de depre- 
dadors antròpics d'origen recent (cans, moixos i 
gavines principalment), ja que les taxes de depre- 
dació són inversament proporcionals a la qualitat 
ambiental. A localitats com sa Coma Calenta i 
per extensió a zones similars de gran part de la 
Serra de Tramuntana, a la llum dels resultats 
obtinguts no cal esperar millores significatives en 
les poblacions d'espècies cinegètiques arran del 
Control del mart si no es millora la capacitat d'a- 
collida del medi. Tot i la possibilitat legal de 
desenvolupar aquest control, no esdevé prioritari 
en no ser el factor limitant. 

En cas d'actuacions de repoblació o d'a- 
mollada, el control del mart es fa puntualment 
necessari, a causa del seu caràcter oportunista 
amb risc de depredació múltiple o d'efecte patró 
(augment de depredació sobre perdiu o conill sal- 
vatge arran d'un hàbit adquirit de depredar sobre 
exemplars de granja, més fàcils de capturar). 

A causa de les particularitats insulars, es fa 
prioritari el control de cans, moixos i gavines 
amb caràcter general per l'impacte que provo- 
quen sobre espècies protegides i cinegètiques. 
No obstant aquestes actuacions, absolutament 
necessàries en funció de la influència urbanoresi- 
dencial a que estigui sotmesa cada zona, la 
reducció de la mortalitat en les espècies cinegèti- 
ques no es traduirà en un augment poblacional si 
no s'assoleix una qualitat de l'hàbitat suficient 
per afavorir una millor supervivència juvenil. 


Agraiments 


Els integrants de l'equip de treball volen 
agrair la col-laboració de Ramón Castell 
(Societat de Caçadors Sa Coma Calenta), 
Bartomeu Vich (Andratx), als alumnes i profes- 
sors col-laboradors de l'IES Baltasar Porcel, i a 
Àgueda Isern i Àngels Cavada (Consorci d'Infor- 

màtica Local de Mallorca, Consell de Mallorca) 
i a Joana Maria Seguí (UIB) per l'ajuda prestada. 
El treball ha estat íntegrament finançat pel 
Consell de Mallorca, Departament de Medi 
Ambient i Natura. 

